Tutkimuksen tukeminen Vaasan yliopistosäätiön kautta

Vaasan yliopistosäätiön yhtenä keskeisenä toiminta-alueena on tutkimustoiminnan tukeminen Vaasan yliopistossa. Merkittävän osan tuesta muodostavat tutkielmaa tai jatkotutkimusta tekeville opiskelijoille myönnetyt apurahat. Tavoitteena on ollut kytkeä tutkimustyö käytännön ongelmiin ja siten kannustaa yrityksiä tukemaan tutkimustyötä lahjoittamalla tarvittavat varat Vaasan yliopistosäätiölle.

Lahjoituksen yhteydessä yrityksellä on mahdollisuus toivoa minkä tyyppiseen tutkimustyöhön lahjoitetut varat käytetään. Tällöin on usein jo mietitty kuka tutkimuksen tulee tekemään. Lahjoituksen yhteydessä sovitaan samalla ohjeellisesta maksatusaikataulusta. Vaasan yliopistosäätiö myöntää tutkijalle apurahan ja maksaa sen sopivissa erissä saajalle yleensä siten, että ainakin yksi erä sidotaan tutkimuksen lopulliseen valmistumiseen.

Apuraha on saajalle verovapaa, mutta sen mahdollinen vaikutus opintotukeen on syytä selvittää opiskelijapalvelusta. Lahjoitus on lahjoittajalle verotuksessa vähennyskelpoinen. Vaasan yliopistosäätiö on noudattanut periaatetta, jonka mukaan 20 % lahjoituksesta käytetään säätiön vapaan harkinnan mukaan ja hallintokulujen kattamiseen. Vaasana yliopistosäätiö toimittaa lahjoittajalle tarvittaessa todistuksen lahjoituksen vastaanottamisesta.

Vaasan yliopistosäätiölle suunnatut lahjoitukset voi maksaa seuraavalle tilille:

**Nordea FI23 1544 3000 0993 12**

**Lisätietoja** säätiön toiminnasta tutkimuksen tukemisessa: säätiön asiamies Ilpo K. Ojala, osoite: Vaasan yliopisto, PL 700, 65101 Vaasa, (ilpo.ojala@uwasa.fi).